melléklet a 100/2026. (III.25.) határozathoz

Mór Városi Önkormányzat Képviselő-testülete
pályázatot hirdet köznevelési foglalkoztatotti jogviszony keretében a 
Móri Napsugár Óvoda igazgató
munkakör betöltésére.
A köznevelési foglalkoztatotti jogviszony időtartama: határozatlan idejű köznevelési foglalkoztatotti jogviszony
Foglalkoztatás jellege: teljes munkaidő
A vezetői megbízás időtartama: a vezetői megbízás határozott időre, 2026. augusztus 1-től 2031. július 31-ig szól.
A munkavégzés helye: Móri Napsugár Óvoda (Fejér vármegye, 8060 Mór, Cserhát u. 35.)
[bookmark: _Hlk193363525]Tevékenységi kör (ellátandó feladatok): Az igazgató feladata a Móri Napsugár Óvoda vezetése, különös tekintettel a pedagógusok új életpályájáról szóló 2023. évi LII. törvényben (a továbbiakban: Púétv.), a nemzeti köznevelésről szóló 2011. évi CXC. törvényben, a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII. 30.) Korm. rendeletben (a továbbiakban: Korm. rendelet), a nevelési-oktatási intézmények működéséről és a köznevelési intézmények névhasználatáról szóló 20/2012.(VIII.31.) EMMI rendeletben foglaltakra, továbbá az egyéb vonatkozó jogszabályokra és szakmai előírásokra, valamint a fenntartó döntéseire. 
Illetmény és juttatások: Az illetmény megállapítására és a juttatásokra a Púétv., valamint a Korm. rendelet rendelkezései az irányadók. Juttatás: egyéb juttatás (cafetéria).
Pályázati feltételek:
- felsőfokú végzettséghez kötött óvodapedagógus szakképzettség,
- köznevelési igazgatóképzés teljesítése,
- legalább 4 év óvodapedagógus-munkakörben szerzett szakmai gyakorlat,
- a nevelési-oktatási intézményben óvodapedagógus-munkakörben fennálló, határozatlan időre, teljes munkaidőre szóló kinevezés, vagy az igazgatói megbízással egyidejűleg óvodapedagógusi munkakörben történő, határozatlan időre, teljes munkaidőre szóló kinevezés,
- a magasabb vezetői beosztás ellátására szóló megbízást megelőzően, az egyes vagyonnyilatkozat-tételi kötelezettségekről szóló 2007.évi CLII. törvény szerinti vagyonnyilatkozat-tétel,
- büntetlen előélet, valamint a Púétv. 27. §-a szerinti kizáró feltételek nem állnak fenn a pályázóval szemben, ,

- cselekvőképesség.

A pályázat elbírálásánál előnyt jelent: vezetői gyakorlat 
A pályázat részeként benyújtandó iratok, igazolások:
- fényképes szakmai önéletrajz, 
- az intézmény vezetésére, fejlesztésére vonatkozó program,
- képzettséget, végzettséget igazoló okiratok,
- szakmai gyakorlat hitelt érdemlő igazolása,
- 3 hónapnál nem régebbi hatósági erkölcsi bizonyítvány, mely igazolja a büntetlen előéletet, valamint azt, hogy a Púétv. 27. §-a szerinti kizáró feltételek nem állnak fenn a pályázóval szemben,

- a pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez, sokszorításához, bizottságokhoz, képviselő-testülethez történő továbbításához hozzájárul,
- amennyiben a pályázó kéri pályázatának zárt ülésen történő tárgyalását, erre irányuló írásbeli nyilatkozat,
- nyilatkozat, hogy a Púétv. 74.§-a szerinti összeférhetetlenségi ok nem áll fenn, ill. megbízása esetén azt 30 napon belül megszünteti,
- nyilatkozat arról, hogy nem áll cselekvőképességet érintő gondnokság alatt,
- nyilatkozat a vagyonnyilatkozat-tételi kötelezettség teljesítésének vállalásáról.

A munkakör betölthetőségének időpontja: a munkakör legkorábban 2026. augusztus 1. napjától tölthető be.
A pályázat benyújtásának határideje: 2026. május 4.
A pályázati kiírással kapcsolatosan további információt dr. Horváth Éva aljegyző (Humánügyi Iroda) nyújt, telefon: 22/560-839. A pályázatnak a megadott határidőig be kell érkeznie.

A pályázatok benyújtásának módja: 
- Postai úton, a pályázatnak Mór Városi Önkormányzat címére történő megküldésével (8060 Mór, Szent István tér 6.), kérjük a borítékon feltüntetni a pályázati adatbázisban szereplő azonosító számot: 1/1268/2026. és a beosztás megnevezését: Móri Napsugár Óvoda igazgató, vagy 
- elektronikus formában, e-mailen a morph@mor.hu címre, vagy
- a Móri Polgármesteri Hivatal hivatali kapujára történő küldéssel e-Papíron keresztül,  
  vagy 
[bookmark: _Hlk193339732]- a Személyügyi Központon keresztül.

[bookmark: _Hlk193198798]A pályázat elbírálásának módja, rendje: az érvényes pályázatot benyújtók a fenntartó döntése alapján személyes meghallgatáson vesznek részt, ezt követően a pályázatokról Mór Városi Önkormányzat Képviselő-testülete dönt. 
A pályázat elbírálásának határideje: 2026. május 27.
[bookmark: _Hlk193364571]A pályázati kiírás további közzétételének helye, ideje: www.mor.hu - 2026. április 1., fenntartó székhelyén a helyben szokásos módon – 2026. április 1.
A munkáltatóval kapcsolatos egyéb lényeges információ: Mór Városi Önkormányzat Képviselő-testülete fenntartja magának a jogot, hogy a pályázati eljárást eredménytelenné nyilvánítsa.
[bookmark: _Hlk193197415]Az intézménnyel kapcsolatban további információt a www.mor.hu honlapon szerezhet.

